Diari Oficial de la Generalitat Valenciana


Sumari del DOGV 4690, del 12-02-2004 (2004/920)

ORDE de 8 de gener de 2004, de la Conselleria de Cultura, Educació i Esport, per la qual es modifica l'autorització, en els nivells d'Educació Primària, Educació Secundària Obligatòria i Batxillerat, al centre docent privat San José de Carolinas, d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4690

Data del DOGV
:   12-02-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/920


Data del document
:   08-01-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Alacant
    * centre d'ensenyament
    * ensenyament privat

ORDE de 8 de gener de 2004, de la Conselleria de Cultura, Educació i Esport, per la qual es modifica l'autorització, en els nivells d'Educació Primària, Educació Secundària Obligatòria i Batxillerat, al centre docent privat ?San José de Carolinas?, d'Alacant. [2004/X920]
  
L'expedient ha sigut iniciat a instància del representant de la titularitat del centre docent privat ?San José de Carolinas?, número de codi 50846824, situat al carrer Garbinet, 87, d'Alacant, el qual sol·licita la modificació de l'autorització en els nivells educatius d'Educació Secundària Obligatòria i Batxillerat.
  
Per Orde de la Conselleria de Cultura i Educació de 17 de juny de 2002 (DOGV de 23.07.02), el centre va ser autoritzat per a impartir l'Educació Infantil, segon cicle, amb 3 unitats i 50 llocs escolars; sent la configuració de la resta del centre la següent: Educació Primària amb 6 unitats i 150 llocs escolars; Educació Secundària Obligatòria, amb 4 unitats i 112 llocs escolars i el Batxillerat amb 6 unitats i 192 llocs escolars.
  
La Direcció General de Centres Docents ha declarat, mitjançant resolució de data 19 de juny de 2001, l'adequació de les instal·lacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
L'expedient ha sigut tramitat per la direcció territorial de Cultura, Educació i Esport d'Alacant, i inclou informes favorables de la Unitat Tècnica de Construccions i de la Unitat d'Inspecció Educativa referent a la relació de professors i titulacions respectives.
  
Atés que el centre té autorització d'obertura i funcionament en els nivells educatius que es modifiquen.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris; el Reial Decret 1537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar la modificació en els nivells educatius d'Educació Secundària Obligatòria i Batxillerat i la consegüent modificació per redistribució d'espais de l'Educació Primària, al centre que a continuació s'indica en els termes que s'hi especifiquen.
  
Centre: SAN JOSÉ DE CAROLINAS
  
Titular: Bisbat d'Oriola'Alacant
  
Adreça: C/ Garbinet, 87
  
Localitat: Alacant
  
Província: Alacant
  
Codi: 93676330
  
Modificació que s'autoritza:
  
- S'amplia l'autorització d'Educació Secundària Obligatòria i es reduïx la de Batxillerat, reduint-se el nombre de llocs escolars d'Educació Primària, de manera que el centre queda configurat, en la seua totalitat, amb la següent composició:
  
- 3 unitats d'Educació Infantil, segon cicle, amb 50 llocs escolars.
  
- 6 unitats d'Educació Primària, amb 140 llocs escolars.
  
- 8 unitats d'Educació Secundària Obligatòria, amb 232 llocs escolars.
  
- 4 unitats de Batxillerat, amb 118 llocs escolars, en les modalitats de Ciències de la Natura i de la Salut; Humanitats i Ciències Socials, i Tecnologia.
  
DISPOSICIÓ ADDICIONAL
  
Única
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 8 de gener de 2004
  
El conseller de Cultura, Educació i Esport,
  
ESTEBAN GONZÁLEZ PONS